Andri Snær Magnason , Auður Jónsdóttir , Bergsveinn Birgisson , Eiríkur Örn Norðdahl , Gerður Kristný Guðjónsdóttir , Guðrún Eva Mínervudóttir , Hallgrímur Helgason , Kristín Eiríksdóttir , Kristín Ómarsdóttir , Ófeigur Sigurðsson , Sjón og Steinunn Sigurðardóttir eru þeir tólf rithöfundar sem hljóta listamannalaun í tólf mánuði árið 2020 . Það er úthlutunarnefndir Launasjóðs listamanna sem ákveða hverjir fá úthlutað listamannalaunum og hversu mikið hver fær . Eini listamaðurinn sem fékk úthlutað 24 mánaða launum er myndlistarmaðurinn Sigurður Guðjónsson . Í þetta skiptið voru til úthlutunar úr launasjóðnum 1.600 mánaðarlaun , en starfslaun listamanna eru 407.413 krónur á mánuði á þessu ári . Því er heildarumfang greiðslna tæplega 652 milljónir króna . Um verktakagreiðslur er að ræða . Auglýsing Alls var sótt um 11.167 mánuði og fjöldi umsækjenda var 1.543 . Þeir listamenn sem fengu úthlutað launum í þrjá til 24 mánuði voru alls 325 talsins . Því var árangurshlutfall þeirra mánaða sem sótt var um 14 prósent og 21 prósent þeirra listamanna sem sótti um fá launin . Rithöfundar fengu flesta úthlutaða mánuði , eða 555 talsins . Myndlistarmenn koma þar á eftir en til þeirra var úthlutað 435 mánuðum . Hægt er að sjá lista yfir alla sem fengu úthlutað listamannalaunum hér að neðan : Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari . Orðafjöldi : 886 Færslan var síðast uppfærð : 9. janúar 2020 , kl. 16:20 Færslan birtist fyrst : 9. janúar 2020 , kl. 15:58 Í upphaflegri útgáfu fréttarinnar stóð í fyrirsögn að rúmlega 1.500 listamenn hefðu fengið listamannalaun . Það er ekki rétt heldur sóttu rúmlega 1.500 um launin , en 325 fengu þau . Fyrirsögn fréttarinnar var breytt í samræmi við þetta klukkan 16:16 . Beðist er velvirðingar á þessum mistökum .